Tan Sri Dato' Seri **Muhammad bin Haji Muhammad Taib** (dikenali dengan gelaran **Mat Taib**; lahir 29 Julai 1945) ialah bekas Menteri Kemajuan Luar Bandar dan Wilayah (sebagai Senator) dan juga bekas Menteri Besar Selangor. Pada Perhimpunan Agung UMNO 2009, beliau dipilih menjadi calon Timbalan Presiden UMNO tetapi tewas kepada Tan Sri Muhyiddin Yassin. Di peringkat akar umbi, beliau masih lagi ketua UMNO bahagian Kelana Jaya.

Latar belakang
--------------

### Peribadi

Beliau lahir di Kampung Sungai Manggis, Kuala Kalumpang, Hulu Selangor, Selangor pada 29 Julai 1945. Beliau pernah mengajar di SMK Kuala Kubu Baru, Selangor. Beliau melanjutkan pelajaran beliau di Universiti Malaya. Beliau telah berkahwin dengan Puan Sri Asbi Rohani Asnan. Beliau juga berkahwin tetapi kemudiannya bercerai dengan Tengku Puteri Zahariah binti Sultan Salehuddin Abdul Aziz Shah (Kuyah) yang juga merupakan puteri almarhum Sultan Selangor, Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah.. Beliau juga berkahwin dengan Dr Rodzina Hayati Tajul Ariffin dan mempunyai 4 anak lelaki dan seorang anak perempuan bersama.

### Politik

Beliau pernah menjadi Menteri Besar Selangor dari 1986 hingga 1997. Beliau menjadi Ahli Dewan Undangan Negeri Batang Kali, Selangor bagi penggal 1982, 1986, 1990 dan 1995.

Beliau pernah dilantik sebagai Senator di Dewan Negara dari 2006 hingga 2009.

Jawatan
-------

* Menteri Besar Selangor (1986 – 1997)
* Naib Presiden UMNO (2000-2003)
* Ketua Penerangan UMNO (Mac 2008 - April 2009)
* Menteri Kemajuan Luar Bandar dan Wilayah (Mac 2008 - 9 April 2009)

Kontroversi
-----------

### Perkahwinan dengan Tengku Zahariah

Tengku Puteri Zahariah binti Sultan Salahuddin Abdul Aziz Shah (Kuyah) merupakan puteri Sultan Selangor, Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah. Dikatakan beliau telah membayar denda mutaah sebanyak RM16 juta apabila mereka bercerai. Perkahwinan mereka dilakukan di hadapan jurunikah di Kampong Tak Bai, Narathiwat, Thailand pada 17 Julai 1987 [*perlu rujukan*]. Lokasi tersebut di antara Rantau Panjang dan terpaksa menyeberangani Sungai Golok, sebelah Thailand. Sebenarnya Sultan Selangor tidak setuju dengan perkahwinan ini walaupun Kuyah pernah berkahwin sebelum itu dengan Syed Amir Zainal-Abidin ibni Tuanku Syed Putra Jamalullail pada 23 September 1971 dan mempunyai anak seperti Syed Budriz Putra Syed Amir Zainal Abidin Jamalullail, bekas suami Fauziah Latiff.

### Membawa wang keluar negara

Pada 11 April 1998, beliau terpaksa meletak jawatan sebagai Menteri Besar Selangor setelah Mahkamah Majistret Brisbae memutuskan beliau bersalah membawa keluar wang tunai sebanyak RM 2.4 juta ke Australia. Beliau ditahan di Lapangan Terbang Brisbane, Australia pada 16 Disember 1996 kerana tidak mengisytiharkan wang milik adiknya untuk membeli tanah di Queensland. Wang tunai tersebut dalam bentuk ringgit Singapura, Malaysia dan New Zealand. Beliau didakwa di dibawah Financial Transaction Reports Act 1988, Australia.

Perbicaraan di Mahkamah Persekutuan Brisbane pada 19 Ogos 1997 kerana gagal memaklumkan membawa wang lebih A$5,000. Beliau dan isterinya menginap beberapa minggu di Brisbane dan berhasrat membina rumah mewah di Gold Coast, barat Queensland di atas tanah seluas 4,500 hektar. Selepas itu beliau terbang ke New Zealand. Tanah di Sovereign Island itu didaftarkan atas nama isterinya Asbi Rohani Binti Asnan yang dibeli setahun sebelum itu dengan harga $3 juta.

Dokumen menunjukkan tanah seluas 573 meter persegi di Pakurunga 18 Jun 1996; Tanah 1713 meter persegi di Otahuhu dibeli pada 27 November 1996 pada harga $550,000; dan 4 keping tanah di Mataitai seluas 144 hektardibeli pada 29 November 29 1996 dan 11 Mac 1997. Tanah di Pakurunga dibayar oleh Hasan Bin Muhamad Taib, adik kepada Tan Sri Muhammad dengan harga $520,000 pada 1990 di Singapura.

Kontroversi timbul kerana biasanya jual beli tanah tidak melibatkan wang tunai , sebaliknya cek atau kad kredit sahaja sahaja. Apakah benar wang itu milik adiknya sungguhpun adiknya benar-benar kaya. Anehnya dia selaku Menteri Besar Selangor telah ditugaskan sebagai pegawai keselamatan kewangan. Kes ini terlepas begitu sahaja kerana tidak ada rekod bank atau individu untuk dirujuk kebenarannya. Jadi membawa wang tunai ini telah dirancang dengan teliti olehnya.

Sewaktu memberi keterangan dalam mahkamah, beliau dilaporkan memberikan alasan tidak memahami bahasa Inggeris dan kemudiannya didapati tidak bersalah.

### Blog

Muhammad pernah mengkritik kuat penulis blog dan menggelar mereka yang menggunakan alamat web luar negara sebagai pengecut dan bersifat pondan.

"Kenapa saya katakan mereka pengecut kerana mereka takut menggunakan alamat web di negara ini tetapi menggunakan alamat luar negara untuk membantah pemimpin negara kita, apakah ini watak lelaki? Ini bukan lelaki, ini adalah 'pondan'."
Sebaliknya, 15 April 2008, dia telah menubuhkan blognya dengan menggunakan nama sebenarnya.

### Kurang aktif

Pada 20 November 2010, menurut timbalan ketua UMNO bahagian Kelana Jaya, Datuk Yahya Bujang, Mat Taib telah menyerahkan tugas tersebut kepada Datuk Yahya semenjak dipilih memegang jawatan ketua bahagian tersebut tahun lepas kerana Mat Taib selalu keluar negara untuk urusan perniagaan.

### Tukar parti

Muhammad Taib ketika menyertai PAS
Pada 14 April 2013, beliau dilaporkan telah menyertai Parti Islam Se-Malaysia (PAS), parti komponen Pakatan Rakyat (PR). Laporan dari Pahang Daily Online telah menyebut bahawa beliau telah menyerahkan borang keahliannya kepada Timbalan Mursyidul Am PAS, Datuk Dr Haron Din di Bangi pada hari tersebut. Beliau hanya akan diperkenalkan secara rasmi oleh parti tersebut pada 22 April 2013 (Isnin) dua hari selepas hari penamaan calon Pilihan raya umum ke-13 untuk mengelakkan tuduhan bahawa dia telah mengambil langkah untuk dicalonkan di dalam pilihan raya umum.

Pada 10 September 2015, Muhammad keluar PAS dan masuk Parti Keadilan Rakyat (PKR) dari Pakatan Harapan (PH).

Pada 17 September 2017, Muhammad masuk semula UMNO selepas meninggalkannya selama empat tahun untuk bersama pembangkang.

Keputusan pilihan raya
----------------------

Dewan Undangan Negeri Selangor| Tahun | Perlembagaan | Kerajaan | Undi | Prts | Pembangkang | Undi | Prts | Buang undi | Majoriti | Keluar |
| --- | --- | --- | --- | --- | --- | --- | --- | --- | --- | --- |
| 1982 | **Batang Kali, Hulu Selangor** |  | **Muhammad Muhammad Taib** (**UMNO**) | **6,939** | **67.90%** |  | Hong Chin Toh (DAP) | 2,777 | 27.17% | 10,220 | 4,162 | 79.00% |
| 1986 | **N9 Batang Kali, P84 Hulu Selangor** |  | **Muhammad Muhammad Taib**  (**UMNO**) | Tiada | Tiada |  | Tidak bertanding | Tiada | Tiada | Tiada | Tiada | Tiada |
| 1990 |  | **Muhammad Muhammad Taib** (**UMNO**) | **8,575** | **68.70%** |  | Sinniah Periannan (DAP) | 3,385 | 27.12% | 12,482 | 5,190 | 75.82% |
| 1995 | **N9 Batang Kali, P88 Hulu Selangor** |  | **Muhammad Muhammad Taib**  (**UMNO**) | Tiada | Tiada |  | Tidak bertanding | Tiada | Tiada | Tiada | Tiada | Tiada |

Gelaran
-------

* Dato' (8 Mac 1987)
* Tan Sri (7 Jun 1989)
* Dato' Seri (30 Julai 1989)

Lihat juga
----------

* Senarai Majlis Tertinggi UMNO 2000-2003

Rujukan
-------

1. ↑  Umno polls: Mat Taib qualifies to contest deputy presidency (updated) Diarkibkan 12 November 2008 di Wayback Machine
2. ↑  Suresh Kashuerin (June 12, 2015). "Mat Taib: DAP should patch up with Hadi". Free Malaysia Today. Diarkibkan daripada yang asal pada 2017-09-17. Dicapai pada 2018-07-07.
3. ↑  "Muhammad-profil :MUHAMMAD SENASIB DENGAN MIKE TYSON" (PDF). *Bernama*. Library Perdana. 12 April 1997. Diarkibkan daripada yang asal (PDF) pada 2017-09-20. Dicapai pada 20 September 2017.
4. ↑  Templat:Cite Beliau juga berkahwin dengan Rodzina Hayati Tajul Ariffin dan mempunyai 4 anak lelaki dan seorang anak perempuan.news
5. ↑  "``Selamat tinggal ayahandaku*"*. Utusan Malaysia. 25 November 2001. Diarkibkan daripada yang asal pada 2018-07-07. Dicapai pada 20 September 2017.
6. ↑  "Salah seorang isteri bekas MB Selangor hadapi tuntutan hina mahkamah". *Harakah Daily*. Tranung Kite. 28 September 2000. Dicapai pada 20 September 2017.
7. ↑  "Sejarah Menteri Besar : MANTAN DATO' MENTERI BESAR SELANGOR". Selangor: Laman Web Rasmi Kerajaan Negeri Selangor. 2008. Diarkibkan daripada yang asal pada 4 June 2011. Dicapai pada 1 January 2010. Unknown parameter `|deadurl=` ignored (bantuan)
8. ↑  "Excess baggage". The Economist. 17 April 1997. Dicapai pada 16 May 2017.
9. ↑  FINANCIAL TRANSACTION REPORTS ACT 1988
10. ↑  Speech (Part II) - DAP Malacca Anniversary Dinner
11. ↑  "UMNO candidate Mike Tyson was found guilty on appeal, even if acquitted". Diarkibkan daripada yang asal pada 2011-11-15. Dicapai pada 2008-10-28.
12. ↑  Will Muhd Muhd Taib declare Aussie properties?
13. ↑  'Blog Writers Are Actually Coward' - Muhammad, Bernama.
14. ↑  "Muhd Taib serah tugas pada timbalan", Malaysiakini.com, 20 November 2010.
15. ↑  "Muhd Taib masuk PAS", ABN News, 14 April 2013
16. ↑  Ex-Umno veep Mat Taib joins PAS
17. ↑  "Mat Taib, Kamaruddin Jaffar tinggal PAS, masuk PKR". Malaysiakini. 11 Sep 2015. Dicapai pada 16 May 2017.
18. ↑  "Muhd Taib rejoins Umno". The Malaysian Insight. 17 September 2017. Dicapai pada 20 September 2017.
19. ↑  "Mat Taib rejoins Umno". *The Star*. The Star. 17 September 2017. Dicapai pada 20 September 2017.
20. ↑  "Keputusan Pilihan Raya Umum Parlimen/Dewan Undangan Negeri". Suruhanjaya Pilihan Raya. Dicapai pada 27 Mei 2010. Cite has empty unknown parameter: `|dead-url=` (bantuan) Percentage figures based on total turnout.

Pautan luar
-----------

* Blog Muhammad Muhd Taib

|  |  |  |
| --- | --- | --- |
| Penyandang Terdahulu | **Menteri Luar Bandar dan Wilayah2008–2009** | Penyandang Kemudian |
| **Dato' Seri Abdul Aziz Shamsuddin** | **Dato' Seri Mohd Shafie Apdal** |

|  |  |  |
| --- | --- | --- |
| Penyandang Terdahulu | **Menteri Besar Selangor1986 – 1997** | Penyandang Kemudian |
| **Ahmad Razali Mohd Ali** | **Abu Hassan Omar** |

| * l
* b
* s
Menteri Besar Selangor |
| --- |
| 
1. Hamzah Abdullah (1947-1949)
2. Raja Uda Raja Muhammad (1949-1953)
3. Othman Mohamad (1953-1954)
4. Raja Uda Raja Muhammad (1954-1955)
5. Abdul Aziz Abdul Majid (1955-1956)
6. Muhammad Ismail Abdul Latiff (1956-1958)
7. Abdul Jamil Abdul Rais (1958-1959)
8. Abu Bakar Baginda (1959-1964)
9. Harun Idris (1964-1976)
10. Hormat Rafei (1976-1982)
11. Ahmad Razali Mohd Ali (1982-1986)
12. Muhammad Haji Muhd Taib (1986-1997)
13. Abu Hassan Omar (1997-2000)
14. Mohamad Khir Toyo (2000-2008)
15. Abdul Khalid Ibrahim (2008-2014)
16. Mohamed Azmin Ali (2014-2018)
17. Amirudin Shari (2018-kini)

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |